ประกาศอธิบดีกรมสรรพากร

เรื่อง การเลื่อนกําหนดเวลาการสะสมผลการทดสอบ การยื่นคําขอแจ้งการเข้ารับการอบรม

และ การต่ออายุใบอนุญาตเป็นผู้สอบบัญชีภาษีอากร ตามมาตรา 3 สัตต

แห่งประมวลรัษฎากร (ฉบับที่ 4)

--------------------------------------------------

ด้วยกระทรวงสาธารณสุขได้ประกาศให้โรคติดเชื้อไวรัสโคโรนา 2019 เป็นโรคติดต่ออันตรายตามพระราชบัญญัติโรคติดต่อ พ.ศ. 2558 เมื่อวันที่ 26 กุมภาพันธ์ พ.ศ. 2563 และโดยที่สถานการณ์การแพร่ระบาดของโรคติดเชื้อไวรัสโคโรนา 2019 ได้มีการระบาดระลอกใหม่ขยายขอบเขตการแพร่โรคออกเป็นวงกว้างกระจายไปในหลายเขตพื้นที่ นายกรัฐมนตรีจึงออกข้อกําหนดและข้อปฏิบัติแก่ส่วนราชการในเรื่องของการห้ามใช้อาคารหรือสถานที่เสี่ยงต่อการแพร่โรค และการห้ามจัดกิจกรรมที่มีความเสี่ยงต่อการแพร่โรคตามกฎหมายว่าด้วยการบริหารราชการในสถานการณ์ฉุกเฉิน ซึ่งส่งผลกระทบต่อการสรรหาและพัฒนาผู้สอบบัญชีภาษีอากร อธิบดีกรมสรรพากรจึงอาศัยอํานาจตามมาตรา 3 สัตต แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 ประกอบกับข้อ 5 ของประกาศอธิบดีกรมสรรพากร เกี่ยวกับการตรวจสอบและรับรองบัญชี เรื่อง กําหนดระเบียบเกี่ยวกับการตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับการตรวจสอบและรับรองบัญชี (ฉบับที่ 2) เรื่อง กําหนดระเบียบเกี่ยวกับการตรวจสอบและรับรองบัญชี ตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 ข้อ 3 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขเกี่ยวกับการทดสอบเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 4 มีนาคม พ.ศ. 2548 และ ข้อ 2 ข้อ 4 และข้อ 5 ของคําสั่งกรมสรรพากร ที่ ท.ป.98/2544 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยคําสั่งกรมสรรพากร ที่ ท.ป.146/2548 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 4 มีนาคม พ.ศ. 2548 และคําสั่งกรมสรรพากร ที่ ท.ป.263/2559 เรื่องกําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 31 สิงหาคม พ.ศ. 2559 กําหนดเลื่อนเวลาการสะสมผลการทดสอบ การยื่นคําขอแจ้งการเข้ารับการอบรม และการต่ออายุใบอนุญาตเป็นผู้สอบบัญชีภาษีอากรตามมาตรา 3 สัตต แห่งประมวลรัษฎากร ดังต่อไปนี้


ข้อ ๑ ให้ยกเลิกความในข้อ 1 ของประกาศอธิบดีกรมสรรพากร เรื่อง การเลื่อนกําหนดเวลาการสะสมผลการทดสอบ การยื่นคําขอแจ้งการเข้ารับการอบรม และการต่ออายุใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร (ฉบับที่ 2) ลงวันที่ 16 กุมภาพันธ์ พ.ศ. 2564 ซึ่งแก้ไขเพิ่มเติมโดยประกาศอธิบดีกรมสรรพากร เรื่อง การเลื่อนกําหนดเวลาการสะสมผลการทดสอบ การยื่นคําขอแจ้งการเข้ารับการอบรม และการต่ออายุใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร (ฉบับที่ 3) ลงวันที่ 7 กรกฎาคม พ.ศ. 2564 และให้ใช้ความต่อไปนี้แทน

“ข้อ 1 ให้ผู้เข้ารับการทดสอบเป็นผู้สอบบัญชีภาษีอากรดังต่อไปนี้ สามารถสะสมผลการทดสอบของแต่ละวิชาที่สอบผ่านเกินกว่าสามปีนับแต่วันที่ประกาศรายชื่อผู้ผ่านการทดสอบในแต่ละวิชาได้ดังนี้

(1) ผู้เข้ารับการทดสอบเป็นผู้สอบบัญชีภาษีอากร ครั้งที่ 44 (1/2561) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 53

(2) ผู้เข้ารับการทดสอบเป็นผู้สอบบัญชีภาษีอากร ครั้งที่ 45 (2/2561) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 54

(3) ผู้เข้ารับการทดสอบเป็นผู้สอบบัญชีภาษีอากร ครั้งที่ 46 (3/2561) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 55

(4) ผู้เข้ารับการทดสอบเป็นผู้สอบบัญชีภาษีอากร ครั้งที่ 47 (1/2562) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 56

(5) ผู้เข้ารับการทดสอบเป็นผู้สอบบัญชีภาษีอากร ครั้งที่ 48 (2/2562) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 57

(6) ผู้เข้ารับการทดสอบเป็นผู้สอบบัญชีภาษีอากร ครั้งที่ 49 (3/2562) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 58

(7) ผู้เข้ารับการทดสอบเป็นผู้สอบบัญชีภาษีอากร ครั้งที่ 50 (1/2563) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 59

(8) ผู้เข้ารับการทดสอบเป็นผู้สอบบัญชีภาษีอากร ครั้งที่ 51 (2/2563) ให้สามารถสะสมผลการทดสอบของแต่ละวิชาที่สอบผ่าน ถึงก่อนวันที่มีประกาศผลการทดสอบครั้งที่ 60”


ข้อ ๒ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป


ผู้มีอํานาจลงนาม - ประกาศ ณ วันที่ 3 ธันวาคม พ.ศ. 2564

 

 

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร